
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2261 

11 Σεπτεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναστολή Εφαρμογής Αποφάσεων Συγχωνεύσεων 
Σχολικών Μονάδων Πρωτοβάθμιας Εκπαίδευσης. 1 
Ανάκληση εφαρμογής Απόφασης Καταργήσεων Σχο¬ 
λικών Μονάδων Δευτεροβάθμιας Εκπαίδευσης.. 2 
Αντικατάσταση της υτί αριθμ. 68397 π.έ./Β709-02-2004 
υπουργική απόφαση (ΦΕΚ 324/ τ.Β'/ΙΙ-02-2004), 
όπως τροποποιήθηκε και ισχύει, που αφορά στο 
Π.Μ.Σ. του τμήματος Γαλλικής Γλώσσας και Φιλο¬ 
λογίας του Εθνικού και Καποδιστριακού Πανεπι¬ 
στημίου Αθηνών με τίτλο «Γαλλική Γλώσσα και 
Φιλολογία» - Αναμόρφωση του προγράμματος.. 3 
Καθορισμός αριθμού παρεχομένων θέσεων του Ελλη¬ 
νικού Ανοικτού Πανεπιστημίου για φοιτητές μετα¬ 
πτυχιακών προγραμμάτων καθώς και μεταπτυχι¬ 
ακών φοιτητών μελών εκπαιδευτικού προσωπικού 

των ΤΕΙ για το ακαδημαϊκό έτος 2014-2015. 4 

Έγκριση συνεργασίας μεταξύ του Παντείου Πανε¬ 
πιστημίου Κοινωνικών και Πολιτικών Επιστημών 
και του Πανεπιστημίου Νεάπολις Πάφου Κύπρου 
(ΝοαροΙίε υηίνθΓείΙγ- Θγριτιε) για εκπόνηση διδα¬ 
κτορικών διατριβών με συνεπίβλεψη. 5 

Καθορισμός των ειδών των τεχνικών έργων που πλη¬ 
ρούν τις προϋποθέσεις της παραγράφου 1 του άρ¬ 
θρου 8 της Κωδικοποίησης της Νομοθεσίας Κατα¬ 
σκευής ΔημοσίωνΈργων (ΚΔΕ) που κυρώθηκε με το 
Ν.3669/08 (ΦΕΚ 116Α"/18-6-2008) όπως αυτή αντικα- 
ταστάθηκε με την παράγραφο 1 του άρθρου 59 του 
ν. 4146/2013 (ΦΕΚ 90Α718-04-2013), για δημοπράτη- 
σή τους με το σύστημα μελέτη και κατασκευή. 6 

ΑΠΟΦΑΣΕΙ Σ 

Αριθμ. 123856/Δ 4 (1) 

Αναστολή Εφαρμογής Αποφάσεων Συγχωνεύσεων 
Σχολικών Μονάδων Πρωτοβάθμιας Εκπαίδευσης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 10, του άρθρου 4 του 
Ν. 1566/1985 (ΦΕΚ 167/τΑ73 0-09-1985) «Δομή και Λειτουρ¬ 


γία της πρωτοβάθμιας και δευτεροβάθμιας εκπαίδευσης 
και άλλες διατάξεις» σε συνδυασμό με τις διατάξεις των 
παρ. 2 και 5, του άρθρου 11 του Ν.1966/1991 (ΦΕΚ 147 τ.Α7 
26.9.1991) «Μεταγραφές φοιτητών ΑΕΙ, σπουδαστών ΤΕΙ 
και άλλες διατάξεις». 

2. Τις διατάξεις του άρθρου 94 του Ν. 3852/2010 (ΦΕΚ 
87/τΑ707-06-2010) «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης». 

3. Τις διατάξεις του άρθρου 59, παρ. 15 του Ν. 3966/2011 
(ΦΕΚ 118/τΑ724-05-2011) «Θεσμικό Πλαίσιο των Πρότυ¬ 
πων Πειραματικών Σχολείων, ίδρυση Ινστιτούτου Εκπαι¬ 
δευτικής Πολιτικής, Οργάνωση του Ινστιτούτου Τεχνο¬ 
λογίας Υπολογιστών και εκδόσεων «ΔΙΟΦΑΝΤΟΣ» και 
λοιπές διατάξεις. 

4. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 
(κωδικοποιητικό π.δ. 63/2005, Α' 98). 

5. Την αριθμ. 90595/ΣΤ5/05-07-2013 (ΦΕΚ 1667/τ.Β7 
05-07-2013) κοινή απόφαση του Πρωθυπουργού και του 
Υπουργού Παιδείας και Θρησκευμάτων με θέμα «Κα¬ 
θορισμός αρμοδιοτήτων στους Υφυπουργούς Παιδείας 
και Θρησκευμάτων Κωνσταντίνο Γκιουλέκα και Συμεών 
Κεδίκογλου». 

6. Τις διατάξεις του Π.Δ. 185/2009 (ΦΕΚ 213, τ.Α') «Ανα¬ 
σύσταση Υπουργείου Οικονομικών κ.λπ.». 

7. Την αριθ. Υ48/09-07-2012 (ΦΕΚ 2105/τΒ709-07-2012) 
απόφαση του Πρωθυπουργού «Ανάθεση αρμοδιοτήτων 
του Αναπληρωτή Υπουργού Οικονομικών Χρήστου Στάί- 
κούρα». 

8. Την αριθμ. 70629/Δ4/23-06-2011 (ΦΕΚ 1505/τ.Β7 
24-06-2011) κοινή υπουργική απόφαση με θέμα «Συγχώ¬ 
νευση Δημοτικών Σχολείων». 

9. Την αριθμ. 92892/Δ4/11-07-2013 (ΦΕΚ 1760/τ.Β7 
19-07-2013) κοινή υπουργική απόφαση με θέμα «Ιδρύσεις, 
Προαγωγές, Υποβιβασμοί, Συγχωνεύσεις και Καταργή¬ 
σεις Δημοτικών Σχολείων και Νηπιαγωγείων». 

10. Το αριθμ. 3693/26-04-2013 έγγραφο της Διεύθυνσης 
Πρωτοβάθμιας Εκπαίδευσης Πέλλας. 

11. Το αριθμ. 22/18-06-2013 έγγραφο της Διεύθυνσης 
Πρωτοβάθμιας Εκπαίδευσης Κιλκίς. 

12. Τις γνωμοδοτήσεις των Δημοτικών Συμβουλίων. 

13. Την αριθμ. 120422/ΙΒ/02-09-2013 βεβαίωση δέσμευ¬ 
σης πιστώσεων της Γ εν. Δ/νσης Οικονομικών Υπηρεσιών. 

14. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού ύψους 
2.000,00 ευρώ για το 2014, η οποία περιορίζεται στο 
ποσό των 1.000,00 ευρώ το τρέχον έτος, αποφασίζουμε: 

Α) Αναστέλλουμε την εφαρμογή της αριθμ. 70629/Δ4/23- 
06-2011 (ΦΕΚ 1505/τ.Β724-06-2011) κοινής υπουργικής από¬ 
φασης με θέμα: «Συγχώνευση Δημοτικών Σχολείων» για 
το σχολικό έτος 2013-2014 κατά το μέρος που αφορά: 

Στη συγχώνευση του 1/θ Δ.Σ. Τριφυλλιού, του 2/θ Δ.Σ. 
Γυψοχωρίου, του 2/θ Δ.Σ. Λάκας και του 2/θ Δ.Σ. Δρο¬ 
σερού σε ένα νέο 6/θ Δ.Σ. Δροσερού, της Διεύθυνσης 
Πρωτοβάθμιας Εκπαίδευσης Πέλλας, της Περιφερειακής 
Διεύθυνσης ΠΕ & ΔΕ Κεντρικής Μακεδονίας. 

Β) Αναστέλλουμε την εφαρμογή της αριθμ. 92892/ 
Δ4/11-07-2013 (ΦΕΚ 1760/τ.Β'/19-07-2013) κοινής υπουρ¬ 
γικής απόφασης με θέμα: «Ιδρύσεις, Προαγωγές, Υπο¬ 
βιβασμοί, Συγχωνεύσεις και Καταργήσεις Δημοτικών 
Σχολείων και Νηπιαγωγείων» για το σχολικό έτος 2013- 
2014 κατά το μέρος που αφορά: 

1) Στη συγχώνευση του 4/θ Δ.Σ. Γοργόπης και του 1ου 6/θ 
Δ. Σ. Αξιούπολης σε ένα νέο 1° 10/θ Δ.Σ. Αξιούπολης, της 
Διεύθυνσης Πρωτοβάθμιας Εκπαίδευσης Κιλκίς, της Πε¬ 
ριφερειακής Διεύθυνσης ΠΕ & ΔΕ Κεντρικής Μακεδονίας. 

2) Στη συγχώνευση του 3/θ Δ.Σ. Τούμπας και του 8/θ 
Δ.Σ. Ευρωπού σε ένα νέο 1°/θ Δ.Σ. Ευρωπού, της Διεύ¬ 
θυνσης Πρωτοβάθμιας Εκπαίδευσης Κιλκίς, της Περι¬ 
φερειακής Διεύθυνσης ΠΕ & ΔΕ Κεντρικής Μακεδονίας. 

3) Στη συγχώνευση του 2/θ Δ. Σ. Καβροχωρίου και του 
3/θ Δ. Σ. Καλεσσών σε ένα νέο 4/θ Δ.Σ. Καλεσσών, της 
Διεύθυνσης Πρωτοβάθμιας Εκπαίδευσης Ηρακλείου, της 
Περιφερειακής Διεύθυνσης ΠΕ & ΔΕ Κρήτης. 

4) Στη συγχώνευση του 1/θ Δ.Σ. Καρκαδιώτισσας και 
του 8/θ Δ.Σ. Προφήτη Ηλία σε ένα νέο 8/θ Δ.Σ. Προφήτη 
Ηλία, της Διεύθυνσης Πρωτοβάθμιας Εκπαίδευσης Ηρα¬ 
κλείου, της Περιφερειακής Διεύθυνσης ΠΕ & ΔΕ Κρήτης. 

5) Στη συγχώνευση του 2/θ Δ.Σ. Παναγιάς Πεδιάδος 
και του 2ου 12/θ Δ.Σ. Αρκαλοχωρίου σε ένα νέο 2° 12/θ 
Δ.Σ. Αρκαλοχωρίου, της Διεύθυνσης Πρωτοβάθμιας Εκ¬ 
παίδευσης Ηρακλείου, της Περιφερειακής Διεύθυνσης 
ΠΕ & ΔΕ Κρήτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 6 Σεπτεμβρίου 2013 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΥΦΥΠΟΥΡΓΟΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΧΡΗΣΤΟΣ ΣΤΑΪΚΟΥΡΑΣ ΣΥΜΕΩΝ ΚΕΔΙΚΟΓΛΟΥ 

-♦- 

Αριθμ. 123859/Δ 4 (2) 

Ανάκληση εφαρμογής Απόφασης Καταργήσεων Σχο¬ 
λικών Μονάδων Δευτεροβάθμιας Εκπαίδευσης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Των άρθρων 5 και 8 του Ν. 1566/1985 (167 Α') «Δομή 
και λειτουργία της Πρωτοβάθμιας και Δευτεροβάθμιας 
Εκπαίδευσης και άλλες διατάξεις» σε συνδυασμό με το 
άρθρο 11 του Ν. 1966/1991 (147 Α') «Μεταγραφές φοιτη¬ 
τών Α.Ε.Ι., σπουδαστών Τ.Ε.Ι. και άλλες διατάξεις» όπως 
αυτές ισχύουν. 


2. Του άρθρου 94 του Ν.3852/2010 (87 Α') «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης- Πρόγραμμα Καλλικράτης». 

3. Του άρθρου 59 παρ.15 του Ν.3966/2011 (118 Α') «Θε¬ 
σμικό Πλαίσιο των Πρότυπων Πειραματικών Σχολείων, 
Ίδρυση Ινστιτούτου Εκπαιδευτικής Πολιτικής, Οργάνωση 
του Ινστιτούτου Τεχνολογίας Υπολογιστών και Εκδόσε¬ 
ων «ΔΙΟΦΑΝΤΟΣ» και λοιπές διατάξεις». 

4. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα (κωδικοποιητικό 
Π .Δ. 63/2005, 98 Α'). 

5. Την αριθμ. 101876/Δ4/24-7-2013 (ΦΕΚ 1901/Β/5-8-2013) 
κοινή υπουργική απόφαση «Καταργήσεις-Συγχωνεύσεις 
Σχολικών Μονάδων Δευτεροβάθμιας Εκπαίδευσης». 

6. Την υπ' αριθμ 90595/ΣΤ5/5-7-2013 κοινή απόφαση 
του Πρωθυπουργού και του Υπουργού Παιδείας και Θρη¬ 
σκευμάτων με θέμα «Καθορισμός αρμοδιοτήτων στους 
Υφυπουργούς Παιδείας και Θρησκευμάτων Κωνσταντίνο 
Γκιουλέκα και Συμεών Κεδίκογλου» (ΦΕΚ 1667/ Β'). 

7. Την αριθμ. Υ48/09-07-2012 (ΦΕΚ 2105/τ.Β/09-07-2012) 
απόφαση του Πρωθυπουργού «Ανάθεση αρμοδιοτήτων 
του Αναπληρωτή Υπουργού Οικονομικών Χρήστου Στάί- 
κούρα». 

8. Την σύμφωνη γνώμη όπως έχει εκφραστεί από το 
Δημοτικό Συμβούλιο του οικείου Δήμου. 

9. Το γεγονός ότι με την απόφαση αυτή προκαλείται 
δαπάνη σε βάρος του κρατικού προϋπολογισμού ύψους 
2.000,00 ευρώ για το 2014 η οποία για το τρέχον έτος 
περιορίζεται στο ποσόν των 1000,00 ευρώ. 

10. Την αριθμ.πρωτ. 120424/ΙΒ/2-9-2013 Βεβαίωση Δέ¬ 
σμευσης Πιστώσεων της Γ εν. Δ/νσης Οικονομικών Υπη¬ 
ρεσιών, αποφασίζουμε: 

Ανακαλούμε την αριθμ 101876/Δ4/24-7-2013 (ΦΕΚ 
1901/Β/5-8-2013) κοινή υπουργική απόφαση «Καταργή- 
σεις-Συγχωνεύσεις Σχολικών Μονάδων Δευτεροβάθμιας 
Εκπαίδευσης» κατά το μέρος που αφορά: 

Στη κατάργηση του 1ου Εσπερινού Γυμνασίου Σπάρτης 
(3001036) της Διεύθυνσης Δευτεροβάθμιας Εκπαίδευσης 
Λακωνίας, της Περιφερειακής Διεύθυνσης Πρωτοβάθ¬ 
μιας και Δευτεροβάθμιας Εκπαίδευσης Πελοποννήσου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 5 Σεπτεμβρίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΥΦΥΠΟΥΡΓΟΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΧΡΗΣΤΟΣ ΣΤΑΪΚΟΥΡΑΣ ΣΥΜΕΩΝ ΚΕΔΙΚΟΓΛΟΥ 
-♦- 

Αριθμ. 123398/Β7 (3) 

Αντικατάσταση της υπ’ αριθμ. 68397 π.έ./Β'//09-02-2004 
υπουργική απόφαση (ΦΕΚ 324/ τ.Β'/ΙΙ-02-20 04), όπως 
τροποποιήθηκε και ισχύει, που αφορά στο Π.Μ.Σ. του 
τμήματος Γαλλικής Γλώσσας και Φιλολογίας του 
Εθνικού και Καποδιστριακού Πανεπιστημίου Αθηνών 
με τίτλο «Γαλλική Γλώσσα και Φιλολογία» - Αναμόρ¬ 
φωση του προγράμματος 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.3685/2008, ΦΕΚ 148, τ.Α', 16-7- 
2008 «Θεσμικό πλαίσιο για τις μεταπτυχιακές σπουδές», 

όπως τροποποιήθηκε με τις διατάξεις του άρθρου 24 
του Ν.3696/2008 (ΦΕΚ 177, τ. Α', 25-8-2008), του άρθρου 
27 του Ν. 3794/2009 (ΦΕΚ 156, τ. Α', 04-9-2009) και του 
άρθρου 37, παρ. 5 του ν. 3848/2010 (ΦΕΚ 71 τ. Α'). 

2. Τις διατάξεις του Ν. 3374/2005 (ΦΕΚ 189, τ.Α', 
02-08-2005) «Διασφάλιση της ποιότητας στην ανώτα¬ 
τη εκπαίδευση. Σύστημα μεταφοράς και συσσώρευσης 
πιστωτικών μονάδων- Παράρτημα διπλώματος» όπως 
τροποποιήθηκε και ισχύει. 

3. Τις διατάξεις του άρθρου 80 παρ. 11α του 
Ν. 4009/2011 (ΦΕΚ 195 τ.Α') «Δομή, λειτουργία, διασφά¬ 
λιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων», όπως τρο¬ 
ποποιήθηκε με τις διατάξεις του άρθρου 47, παρ. γ' του 
ν. 4025/2011 (ΦΕΚ 228 Α') και του άρθρου 5, παρ. 8 του 
ν. 4076/2012 (ΦΕΚ 159 Α') και του άρθρου 34, παρ.2 του 
ν. 4115/2013 (ΦΕΚ 24 Α'). 

4. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98 τ.Α'). 

5. Το απόσπασμα πρακτικών της Γενικής Συνέλευ¬ 
σης Ειδικής Σύνθεσης (Γ.Σ.Ε.Σ.) του Τμήματος Γαλλικής 
Γλώσσας και Φιλολογίας του Εθνικού και Καποδιστρι- 
ακού Πανεπιστημίου Αθηνών (συνεδρία 10η/08-04-2013). 

6. Το απόσπασμα πρακτικών της Συγκλήτου Ειδικής 
Σύνθεσης του Εθνικού και Καποδιστριακού Πανεπιστη¬ 
μίου Αθηνών (συνεδρία 01-07-2013). 

7. Το αριθμ. 902/20-06-2011 έγγραφο της ΑΔΙΠ από 
το οποίο προκύπτει ότι έχει ολοκληρωθεί η εξωτερική 
αξιολόγηση του Τμήματος Γαλλικής Γλώσσας και Φιλο¬ 
λογίας του Εθνικού και Καποδιστριακού Πανεπιστημίου 
Αθηνών. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αντικαθιστούμε την υπ’ αριθμ. 68397 π.έ./Β'/υπουργική 
απόφαση (ΦΕΚ 324, τ.Β'/11-2-2004) όπως τροποποιήθηκε 
με τις υπ’αριθμ. 4212/Β7 (ΦΕΚ 577, τ. Β'/28-04-2005) και 
43094/Β7 (ΦΕΚ 1565, τ. Β'/25-10-2006), ως ακολούθως: 

Άρθρο 1 

Γ ενικές Διατάξεις 

Το Τμήμα Γαλλικής Γλώσσας και Φιλολογίας του 
Εθνικού και Καποδιστριακού Πανεπιστημίου Αθηνών 
θα λειτουργήσει από το ακαδημαϊκό έτος 2013-2014 
αναμορφωμένο Πρόγραμμα Μεταπτυχιακών Σπουδών 
(ΠΜΣ) σύμφωνα με τις διατάξεις της απόφασης αυτής 
και τις διατάξεις του Νόμου 3685/2008. 

Αρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών γενικότερα 
αποσκοπεί στην ανάπτυξη της έρευνας, στην προαγω¬ 
γή της γνώσης στη Γαλλική Γλώσσα και τη Διδακτική 
της, τη Γ αλλική Λογοτεχνία και το Γ αλλικό Πολιτισμό. 
Προβλέπει υψηλού επιπέδου κατάρτιση με στόχο τη 
βελτίωση της ανταγωνιστικότητας του ελληνικού επι¬ 
στημονικού δυναμικού στο πλαίσιο του ευρωπαϊκού 
και γενικότερα του παγκόσμιου χώρου. Επιδιώκεται η 
αξιοποίηση του ήδη υπάρχοντος ελληνικού επιστημο¬ 
νικού δυναμικού, όπως επίσης και η εκμετάλλευση της 
υλικοτεχνικής υποδομής του Τμήματος. 


Συγκεκριμένα, στόχος του Προγράμματος Μεταπτυ¬ 
χιακών Σπουδών του Τ μήματος Γ αλλικής Γλώσσας και 
Φιλολογίας είναι: 

- Να καλλιεργήσει την κριτική θεώρηση των μεθοδο¬ 
λογικών προσεγγίσεων στη Διδασκαλία της Γαλλικής 
Γλώσσας, της Γ αλλικής Λογοτεχνίας και του Γ αλλικού 
Πολιτισμού και να αναπτύξει τις εφαρμογές τους στη 
μαθησιακή πράξη. 

- Να επιδιώξει τη συστηματική προσέγγιση, ερμηνεία 
και κριτική ανάλυση των κειμένων της Γ αλλικής Γλώσ¬ 
σας και Λογοτεχνίας, τη μελέτη των φαινομένων του 
Γ αλλικού Πολιτισμού και να ερευνήσει το ρόλο των κει¬ 
μένων ως μέσου διακίνησης των ιδεών και επικοινωνίας 
των λαών. Ιδιαίτερη έμφαση θα δοθεί στις αλληλεπι¬ 
δράσεις μεταξύ Γ αλλικής και Ελληνικής Γ ραμματείας. 

- Να αναπτύξει τρόπους παραγωγής επιστημονικού 
λόγου στα γνωστικά αντικείμενα της Διδακτικής της 
Γ αλλικής Γλώσσας, της Γ αλλικής Λογοτεχνίας και του 
Γ αλλικού Πολιτισμού. 

Άρθρο 3 

Μεταπτυχιακοί Τίτλοι 

Το Πρόγραμμα Μεταπτυχιακών Σπουδών (ΠΜΣ) του 
Τ μήματος Γ αλλικής Γλώσσας και Φιλολογίας απονέμει 
Μεταπτυχιακό Δίπλωμα Ειδίκευσης (ΜΔΕ) στις εξής 
κατευθύνσεις: 

α. Γ αλλική Λογοτεχνία. 

β. Ιστορία του Γ αλλικού Πολιτισμού. 

γ. Διδακτικής της Γ αλλικής ως ξένης γλώσσας. 

Άρθρο 4 

Κατηγορίες Πτυχιούχων 

Στο Πρόγραμμα Μεταπτυχιακών Σπουδών του Τμήμα¬ 
τος Γαλλικής Γλώσσας και Φιλολογίας γίνονται δεκτοί: 

Πτυχιούχοι των Τμημάτων Γαλλικής Γλώσσας και Φι¬ 
λολογίας και άλλων Τμημάτων με συναφές γνωστικό 
αντικείμενο, Πανεπιστημίων της ημεδαπής και αναγνω¬ 
ρισμένων ομοταγών Ιδρυμάτων της αλλοδαπής καθώς 
και πτυχιούχοι Τμημάτων ΤΕΙ συναφούς γνωστικού αντι¬ 
κειμένου . 

Άρθρο 5 

Χρονική Διάρκεια 

Η χρονική διάρκεια για την απονομή του Μεταπτυχια¬ 
κού Διπλώματος Ειδίκευσης (ΜΔΕ) του Προγράμματος 
ορίζεται σε δύο (2) εξάμηνα. 

Άρθρο 6 

Πρόγραμμα Μαθημάτων 

Οι Τομείς Γ αλλικής Γλώσσας και Γλωσσολογίας, Γ αλ¬ 
λικής Λογοτεχνίας και Ιστορίας του Γαλλικού Πολιτι¬ 
σμού προσφέρουν έξι (6) μεταπτυχιακά μαθήματα σε 
κάθε κατεύθυνση κατά τη διάρκεια των δύο (2) εξαμήνων 
σπουδών. 

Το σύνολο των πιστωτικών μονάδων (ΕΟΤδ) ανέρχεται 
σε 60, οι οποίες θα κατανέμονται ανά εξάμηνο σε 30. 

Στο Α' εξάμηνο σπουδών θα διδάσκονται πέντε (5) μα¬ 
θήματα τα οποία θα αντιστοιχούν έκαστο σε 6 ΕΟΤδ και 
στο Β' εξάμηνο σπουδών θα διδάσκεται ένα (1) μάθημα, 
το οποίο θα αντιστοιχεί σε 6 ΕΟΤδ και παράλληλα θα 
εκπονείται η διπλωματική εργασία, η οποία θα αντι¬ 
στοιχεί σε 24 ΕΟΤδ. 

Η κατανομή στα εξάμηνα των προσφερομένων μαθη¬ 
μάτων όπως αυτά ορίζονται στους κατωτέρω πίνακες 

θα γίνεται με απόφαση της Γ.Σ.Ε.Σ και με αναφορά στον 
Κανονισμό λειτουργίας του Προγράμματος Μεταπτυχι¬ 
ακών Σπουδών. 

1. Κατεύθυνση: Γαλλική Λογοτεχνία 

- Μεθοδολογία της επιστημονικής έρευνας στις Θε¬ 
ωρητικές Επιστήμες: Εισαγωγή στην έρευνα. Τεχνικές 
έρευνας, Χρήση του Υπολογιστή στις Θεωρητικές Επι¬ 
στήμες. Μελέτη των πηγών. Συγγραφή επιστημονικής 
εργασίας 

- Ερμηνευτικές θεωρίες κειμένων 

- Κριτική αποκατάσταση κειμένου 

- Τεχνικές του αφηγηματικού λόγου 

- Θεωρία του θεατρικού λόγου 

- Ποιητική, Ρητορική, Υφολογία 

- Θέματα γαλλικής λογοτεχνικής παραγωγής του 
Μεσαίωνα 

- Θέματα γαλλικής λογοτεχνικής παραγωγής του 16ου 
αιώνα 

- Θέματα γαλλικής λογοτεχνικής παραγωγής του 17ου 
αιώνα 

- Θέματα γαλλικής λογοτεχνικής παραγωγής του 18ου 
αιώνα 

- Θέματα γαλλικής λογοτεχνικής παραγωγής του 19ου 
αιώνα 

- Θέματα γαλλικής λογοτεχνικής παραγωγής του 20ού 
αιώνα 

- Ζητήματα λογοτεχνικών ειδών και ρευμάτων 

- Συγκριτική Γραμματολογία: πρόσληψη, αλληλεπίδρα¬ 
ση, διαχρονική απήχηση. Λογοτεχνία και Καλές Τέχνες 

- Γαλλόφωνη Λογοτεχνία 

- Λογοτεχνικό ύφος και Μετάφραση 

- Λογοτεχνία και Κινηματογράφος. 

2. Κατεύθυνση: Ιστορία Γαλλικού Πολιτισμού 

- Μεθοδολογία της επιστημονικής έρευνας στις Θε¬ 
ωρητικές Επιστήμες: Εισαγωγή στην έρευνα. Τεχνικές 
έρευνας, Χρήση του Υπολογιστή στις Θεωρητικές Επι¬ 
στήμες. Μελέτη των πηγών. Συγγραφή επιστημονικής 
εργασίας 

- Διαπολιτισμικές σχέσεις Ελλάδας και Γαλλίας 

- Γαλλικός Περιηγητισμός στην Ελλάδα 

- Η γαλλική αποαποικιοποίηση κατά τον 20ό αιώνα 

- Η δημιουργία του κράτους δικαίου 

- Γ αλλική Επανάσταση και κοινωνικά κινήματα. Κίνηση 
ιδεών και κοινωνικές θεωρίες στο σύγχρονο πολιτισμό 

- Ο ρόλος της Γ αλλίας στις πολεμικές συγκρούσεις 
του 20ου αιώνα και στην πορεία προς την ευρωπαϊκή 
ενοποίηση 

- Τέχνη και Κοινωνία. (Εικαστικές Τέχνες, Θέατρο, Κι¬ 
νηματογράφος, Μουσική, Χορός) 

- Συγκριτική θεώρηση ζητημάτων ανισότητας των 
δυο φύλων: Φύλο και Ιστορία, Φύλο και Γλώσσα, Φύλο 
και Αγορά εργασίας, Φύλο και Εκπαίδευση, Φύλο και 
εξουσία 

- Ιστορία του γαλλικού και γαλλόφωνου τύπου: Ιστο¬ 
ρικές προσεγγίσεις και διαπολιτισμικές σχέσεις. 

3. Κατεύθυνση: Διδακτική της Γαλλικής ως ξένης 
Γλώσσας 

- Κριτική ανάλυση των Μεθοδολογικών προσεγγίσεων 
για τη διδασκαλία της Γαλλικής 

- Διδακτικές προσεγγίσεις του προφορικού λόγου 
στην ξενόγλωσση τάξη 

- Διδακτικές προσεγγίσεις του γραπτού λόγου στην 
ξενόγλωσση τάξη 


- Διδακτική της Γ αλλικής γραμματικής στην ξενόγλωσ¬ 
ση τάξη 

- Αντιπαραβολική ανάλυση ελληνικής και γαλλικής 
γλώσσας 

- Το λάθος στην ξενόγλωσση τάξη 

- Διδακτική της Γ αλλικής ως ξένης γλώσσας: διαπο- 
λιτισμική προσέγγιση 

- Σχεδιασμός της διδασκαλίας και Προγράμματα 
Σπουδών για τις ξένες γλώσσες 

- Παραγωγή μαθησιακού υλικού για την διδασκαλία 
της Γ αλλικής 

- Νέες τεχνολογίες και διδασκαλία της Γ αλλικής ως 
ξένης γλώσσας 

- Βασικές αρχές Ψυχογλωσσολογίας. Θεωρίες μάθη¬ 
σης και στρατηγικές μάθησης 

- Ψυχογλωσσολογική προσέγγιση της διδασκαλίας/ 
εκμάθησης της γαλλικής γλώσσας 

- Η έννοια της αλληλοκατανόησης για τη διδασκαλία 
της πολυγλωσσίας 

- Ψυχολογία του παιδιού και του εφήβου 

- Πρακτική άσκηση στη διδασκαλία της Γ αλλικής ως 
ξένης γλώσσας 

- Διδακτική της προφοράς 

- Κοινωνιογλωσσολογία και διδασκαλία της Γλώσσας 

Άρθρο 7 

Αριθμός Εισακτέων 

Ο αριθμός εισακτέων στο ΠΜΣ ορίζεται, κατ' ανώτατο 
όριο, στους δεκαπέντε (15) φοιτητές κατ' έτος. 

Αρθρο 8 
Προσωπικό 

Για την υλοποίηση του ΠΜΣ θα απασχοληθούν μέλη 
ΔΕΠ του Τ μήματος Γ αλλικής Γλώσσας και Φιλολογίας 
του ΕΚΠΑ, καθώς και άλλων Τμημάτων Πανεπιστημίων 
της ημεδαπής και αναγνωρισμένων ομοταγών Ιδρυμά¬ 
των της αλλοδαπής. Επίσης στο ΠΜΣ μπορούν να απα¬ 
σχοληθούν και άλλες κατηγορίες διδασκόντων σύμφωνα 
με τις διατάξεις του άρθρου 5 του Ν. 3685/08. 

Αρθρο 9 

Υλικοτεχνική Υποδομή 

Διατίθενται η αναγκαία υποδομή σε αίθουσες διδα¬ 
σκαλίας και εποπτικά μέσα όπως και οι υπηρεσίες της 
Βιβλιοθήκης. 

Αρθρο 10 

Διάρκεια Λειτουργίας 

Το ΠΜΣ θα λειτουργήσει μέχρι το ακαδημαϊκό έτος 
2020-2021 με την επιφύλαξη των διατάξεων της παρ. 
11α του άρθρου 80 του Ν. 4009/2011 (ΦΕΚ 195 Α) όπως 
τροποποιήθηκε και ισχύει. 

Αρθρο 11 

Κόστος Λειτουργίας 


Το ετήσιο κόστος λειτουργίας του Π.Μ.Σ. που ανέρ¬ 
χεται στο ποσό των 23.000,00 ευρώ αναλύεται σε κα¬ 
τηγορίες δαπανών ως εξής: 


1. Μετακινήσεις διδασκόντων 

3.000 

2. Σεμινάρια - Ημερίδες 

4.000 

3. Αναλώσιμα 

4.000 

4. Αγορά εξοπλισμού 

4.000 

5. Έξοδα δημοσιότητας 

1.000 

6. Λοιπά έξοδα (συντήρηση εξοπλι¬ 
σμού, συνδρομή περιοδικών, αγορά 
βιβλίων) 

7.000 

ΣΥΝΟΛΟ: 

23.000 


Μέρος του ανωτέρω κόστους θα καλυφθεί από τον 
τακτικό προϋπολογισμό του Εθνικού και Καποδιστρι- 
ακού Πανεπιστημίου Αθηνών και το υπόλοιπο ποσό 
μπορεί να καλυφθεί από επιχορηγήσεις, δωρεές και 
ερευνητικά προγράμματα. 

Άρθρο 12 

Μεταβατικές διατάξεις 

Όσα θέματα δε ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα σύμφωνα 
με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 6 Σεπτεμβρίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 123395/Β7 (4) 

Καθορισμός αριθμού παρεχομένων θέσεων του Ελληνι¬ 
κού Ανοικτού Πανεπιστημίου για φοιτητές μεταπτυχι¬ 
ακών προγραμμάτων καθώς και μεταπτυχιακών φοι¬ 
τητών μελών εκπαιδευτικού προσωπικού των ΤΕΙ για 
το ακαδημαϊκό έτος 2014-2015. 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις του άρθρου 27 παρ.1 του Ν.2083/1992(ΦΕΚ 
159 τ.Α') «Εκσυγχρονισμός Ανώτατης Εκπαίδευσης». 

2. Τις διατάξεις του άρθρου 5 παρ. 4 και του άρθρου 
10 του Ν. 2552/1997 (ΦΕΚ 266 τ.Α') όπως τροποποιήθη¬ 
καν με τις διατάξεις του άρθρου 14 παρ. 16 και 52 του 
Ν. 2817/2000 (ΦΕΚ 78 τ.Α') και του άρθρου 3 παρ.7 εδ. 
ιε' του Ν. 3027/2002 (ΦΕΚ 152 τ.Α') αντίστοιχα και όπως 
αντικαταστάθηκε με το άρθρο 36 του 4115/2013 (ΦΕΚ 
24 τ.Α'). 

3. Τις διατάξεις της παρ. 8 του άρθρου 11 του 
Ν. 3404/2005 (ΦΕΚ 260 τ.Α') που αντικατέστησε την παρ. 
3 του άρθρου 7 του Ν. 3194/2003 (ΦΕΚ 267 τ.Α'). 

4. Τις διατάξεις του άρθρου 80 παρ.22α του Ν.4009/2011 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανωτάτων εκπαιδευτικών 
ιδρυμάτων», σε συνδυασμό με τις διατάξεις του άρθρου 
5 παρ. 2κα και του άρθρου 62 του ίδιου νόμου καθώς 
και το γεγονός ότι δεν έχει γίνει η δημοσίευση του 
Οργανισμού του Ε.Α.Π. 

5. Την εισήγηση της Διοικούσας Επιτροπής του Ε.Α.Π. 
η οποία διατυπώθηκε στα πρακτικά της αρ. 242ης/ 
12-07-2013 συνεδρίασής της. 

6. Το αριθμ. πρωτ. ΤΕΚ-814/17-7-2013 έγγραφο του Ε.Α.Π. 

7. Τα ισχύοντα Προγράμματα Μεταπτυχιακών Σπου¬ 
δών του Ε.Α.Π. 


8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1) Τον καθορισμό του αριθμού των παρεχομένων θέ¬ 
σεων για φοιτητές μεταπτυχιακών προγραμμάτων του 
ΕΑΠ για το ακαδημαϊκό έτος 2014-2015 στις 5.110, οι 
οποίες κατανέμονται ανά Μεταπτυχιακό Πρόγραμμα 
Σπουδών (Π.Μ.Σ.) ως ακολούθως: 

Α. Σχολή Ανθρωπιστικών Σπουδών 

Εκπαίδευση Ενηλίκων (180) - Μεταπτυχιακή Ειδίκευ¬ 
ση Καθηγητών Αγγλικής Γλώσσας (120) -Μεταπτυχιακή 
Ειδίκευση Καθηγητών Γαλλικής Γλώσσας (75) - Μετα¬ 
πτυχιακή Ειδίκευση Καθηγητών Γερμανικής Γλώσσας 
(45) - Σπουδές στην Εκπαίδευση (670) - Σπουδές στην 
Ορθόδοξη Θεολογία (90) 

Β. Σχολή Θετικών Επιστημών και Τεχνολογίας 

Διασφάλιση Ποιότητας (370) - Διαχείριση Αποβλήτων 
(280) - Διαχείριση Τεχνικών Έργων (320) - Κατάλυση 
και Προστασία του Περιβάλλοντος (45) - Μεταπτυχι¬ 
ακές Σπουδές στα Μαθηματικά (60) - Μεταπτυχιακή 
Ειδίκευση Καθηγητών Φυσικών Επιστημών (80) - Μετα¬ 
πτυχιακή Εξειδίκευση στα Πληροφοριακά Συστήματα 
(100) - Περιβαλλοντικός Σχεδιασμός έργων Υποδομής 
(120) - Περιβαλλοντικός Σχεδιασμός Πόλεων και Κτιρίων 
(140) - Προχωρημένες Σπουδές στη Φυσική (35) -Σεισμική 
Μηχανική και Αντισεισμικές Κατασκευές (90) - Τεχνο¬ 
λογία Υλικού και Λογισμικού (60). 

Γ. Σχολή Κοινωνικών Επιστημών 

Διοίκηση Επιχειρήσεων ΜΒΑ (450) - Διοίκηση Μονάδων 
Υγείας (395) - Διοίκηση Πολιτισμικών Μονάδων (400) - Δι¬ 
οίκηση Τουριστικών Επιχειρήσεων (390) - Τραπεζική (445) 

Δ. Σχολή Εφαρμοσμένων Τεχνών 

Γραφικές Τέχνες - Πολυμέσα (60) - Σχεδιασμός φω¬ 
τισμού - Πολυμέσα (60) - Ακουστικός Σχεδιασμός και 
Πολυμέσα(30) 

2) Τον καθορισμό 511 θέσεων (ποσοστό 10%) επιπλέον 
των ανωτέρω 5.110 θέσεων μεταπτυχιακών φοιτητών 
για μέλη του εκπαιδευτικού προσωπικού των ΤΕΙ που 
δεν κατέχουν μεταπτυχιακό τίτλο σπουδών (ΜΔΕ), οι 
οποίες κατανέμονται αναλογικά στα Π.Μ.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 6 Σεπτεμβρίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 123401/Β7 (5) 

Έγκριση συνεργασίας μεταξύ του Παντείου Πανεπιστη¬ 
μίου Κοινωνικών και Πολιτικών Επιστημών και του 
Πανεπιστημίου Νεάπολις Πάφου Κύπρου (ΝοαροΙίε 
υπίνθΓείΙγ- ΟγρΓυε) για εκπόνηση διδακτορικών δια¬ 
τριβών με συνεπίβλεψη. 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.3685/2008 (αρθρ.10), ΦΕΚ 148 
τ. Α' «Θεσμικό πλαίσιο για τις μεταπτυχιακές σπουδές», 
όπως τροποποιήθηκε με τις διατάξεις του άρθρου 24 
του Ν.3696/2008 (ΦΕΚ 177 τ. Α'), του άρθρου 27 του 
Ν.3794/2009 (ΦΕΚ 156 τ. Α') και του άρθρου 37 παρ. 5 
του Ν. 3848/2010 (ΦΕΚ 71 τ. Α'). 

2. Τις διατάξεις του άρθρου 80 παρ. 11α του Ν. 4009/2011 
(ΦΕΚ 195 τ.Α') «Δομή, λειτουργία, διασφάλιση της ποι¬ 
ότητας των σπουδών και διεθνοποίηση των ανωτάτων 
εκπαιδευτικών ιδρυμάτων», όπως τροποποιήθηκε με τις 
διατάξεις του άρθρου 47 παρ. γ * 1 του ν. 4025/2011 (ΦΕΚ 
228 Α'), του άρθρου 5 παρ. 8 του ν. 4076/2012 (ΦΕΚ 159 
Α') και του άρθρου 34 παρ. 2 του ν. 4115/2013 (ΦΕΚ 24Α'). 

3. Τις διατάξεις του Ν.3374/2005 (ΦΕΚ 189 τ.Α') «Δι¬ 
ασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων) - Παράρτημα Διπλώματος». 

4. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του Π.Δ. 63/2005 
(ΦΕΚ 98 Α'). 

5. Το αριθμ. 3 /18-04-2013 απόσπασμα πρακτικών της 
Συγκλήτου Ειδικής Σύνθεσης του Παντείου Πανεπιστη¬ 
μίου Κοινωνικών και Πολιτικών Επιστημών. 

6. Το Ειδικό Πρωτόκολλο Συνεργασίας μεταξύ του 
Παντείου Πανεπιστημίου Κοινωνικών και Πολιτικών Επι¬ 
στημών και του Πανεπιστημίου Νεάπολις Πάφου Κύπρου 
(ΝοαροΙίε υηίνθΓδίΙγ-ΟγρΓυε) που έχει εγκριθεί από τα 
αρμόδια όργανα των συνεργαζόμενων Ιδρυμάτων. 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τη συνεργασία μεταξύ του Παντείου Πα¬ 
νεπιστημίου Κοινωνικών και Πολιτικών Επιστημών και 
του Πανεπιστημίου Νεάπολις Πάφου Κύπρου (ΝοαροΙίδ 
υπίνθΓδίΙγ- Ογριτίδ), για εκπόνηση διδακτορικών διατρι¬ 
βών υποψηφίων διδακτόρων με συνεπίβλεψη. 

Τα ειδικότερα θέματα της συνεργασίας ρυθμίζονται 
στο Ειδικό Πρωτόκολλο Συνεργασίας που έχει καταρτι¬ 
στεί από τα συνεργαζόμενα Ιδρύματα και έχει εγκριθεί 
από τα αρμόδια όργανα των Ιδρυμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 6 Σεπτεμβρίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. Δ17γ/256/7/ΦΝ433.5 (6) 

Καθορισμός των ειδών των τεχνικών έργων που πλη¬ 
ρούν τις προϋποθέσεις της παραγράφου 1 του άρ¬ 
θρου 8 της Κωδικοποίησης της Νομοθεσίας Κατα¬ 
σκευής Δημοσίων'Εργων (ΚΔΕ) που κυρώθηκε με το 
Ν.3669/08 (ΦΕΚ 116Α'/18-6-2008) όπως αυτή αντικα- 
ταστάθηκε με την παράγραφο 1 του άρθρου 59 του 
ν. 4146/2013 (ΦΕΚ 90Α'/18-04-2013), για δημοπράτησή 
τους με το σύστημα μελέτη και κατασκευή. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις της παραγράφου 1 του άρθρου 8 της 
Κωδικοποίησης της Νομοθεσίας Κατασκευής Δημοσί¬ 
ων Έργων (ΚΔΕ) που κυρώθηκε με το Ν.3669/08 (ΦΕΚ 
116 Α'/18-6-2008) όπως αυτή αντικαταστάθηκε με την 
παράγραφο 1 του άρθρου 59 του ν. 4146/2013 (ΦΕΚ 90 
Α'/18-04-2013), «Διαμόρφωση Φιλικού Αναπτυξιακού Περι¬ 


βάλλοντος για τις Στρατηγικές και Ιδιωτικές Επενδύσεις 
και άλλες διατάξεις» 

2. Τις διατάξεις της παρ. 2γ' περ. γγ' του άρθρου 2 

του Ν.4013/2011 (Α 204) «Σύσταση ενιαίας Ανεξάρτητης 
Αρχής Δημοσίων Συμβάσεων και Κεντρικού Ηλεκτρο¬ 
νικού Μητρώου Δημοσίων Συμβάσεων.και άλλες 

διατάξεις». 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Οργανα» 
που κυρώθηκε με το άρθρο πρώτο του Π.Δ. 63/2005 
(ΦΕΚ 98 Α') και το γεγονός ότι από τις διατάξεις της 
παρούσας απόφασης δεν προκαλείται δαπάνη σε βά¬ 
ρους του κρατικού προϋπολογισμού. 

4. Τις διατάξεις του Π. Δ/τος 118/2013 «Τροποποίηση 
του π.δ. 85/2012 (Α' 141) -Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως (ΦΕΚ Α' 152). 

5. Τις διατάξεις του Π.Δ. 119/2013 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (ΦΕΚ Α' 153). 

6. Τη γνωμοδότηση (πράξη 2 της υπ’ αριθμ. 20/28-5-2013 
συνεδρίασης) του Συμβουλίου Δημοσίων'Εργων - Τμήμα 
Κατασκευών της Γ ενικής Γ ραμματείας Δημοσίων'Εργων. 

7. Τη γνώμη 10/2013 της Ενιαίας Ανεξάρτητης Αρχής 
Δημοσίων Συμβάσεων, αποφασίζουμε: 

1. Καθορίζουμε τα είδη των τεχνικών έργων, που πλη¬ 
ρούν τις προϋποθέσεις της παραγράφου 1 του άρθρου 
8 της Κωδικοποίησης της Νομοθεσίας Κατασκευής Δη¬ 
μοσίων Έργων (ΚΔΕ) που κυρώθηκε με το Ν.3669/08 
(ΦΕΚ 116 Α'/18-6-2008), όπως αυτή αντικαταστάθηκε με 
την παράγραφο 1 του άρθρου 59 του ν. 4146/2013, για 
τη δημοπράτησή τους με το σύστημα μελέτη και κα¬ 
τασκευή ως εξής: 

• Επεξεργασία Υγρών Αποβλήτων και Ολοκληρωμένες 
Εγκαταστάσεις Επεξεργασίας Ιλύος ( ΟΕΕΙ). 

■ Επεξεργασία Νερού. 

■ Επεξεργασία Στερεών Αποβλήτων και Ολοκληρωμέ¬ 
νες Εγκαταστάσεις Διαχείρισης Απορριμμάτων (ΟΕΔΑ). 

■ Ειδικά Ενεργειακά Έργα. 

■ Χώροι Υγειονομικής Ταφής, εφόσον περιλαμβάνουν 
και μονάδες αξιοποίησης βιοαερίου και επεξεργασίας 
στραγγιδίων. 

■ Οι Επεκτάσεις σε όλες τις παραπάνω κατηγορίες 
έργων, εφόσον περιλαμβάνουν μελέτη προσαρμογής 
των νέων εγκαταστάσεων στις παλαιές και μπορούν να 
χρησιμοποιηθούν νεότερες τεχνολογίες, που οδηγούν 
σε εξειδικευμένες τεχνογνωσίες. 

■ Δίκτυα αποχέτευσης με το σύστημα αναρρόφησης 
(κενού), στο βαθμό που η εφαρμογή τους στην περι¬ 
οχή που προτείνεται είναι πλήρως αιτιολογημένη και 
μονοσήμαντη. 

2. Η απόφαση αυτή ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2013 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΙ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 € 

80 6 

30 6 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.9 1 ·) 


Ηλεκτρονική Διεύθυνση: ήίίρ://νννννν.βί.9Γ - β-ιπαίΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* Ο 2 Ο 2 2 6 1 1 109130008* - 















































































